นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ กล่าวในงานประชุมมันสำปะหลังนานาชาติ World Tapioca(ทาปิโอก้า) Conference 2018 จัดโดยกรมการค้าต่างประเทศ กระทรวงพาณิชย์ ณ โรงแรมเซ็นทารา แกรนด์ แอท เซ็นทรัลพลาซ่า ลาดพร้าว กรุงเทพฯ ว่า งานดังกล่าวจัดขึ้นเพื่อให้ผู้เข้าร่วมประชุมรับรู้ทิศทางการผลิตและการค้ามันสำปะหลัง เพื่อเตรียมพร้อมในการผลิตสินค้าป้อนสู่ตลาด ตรงตามความต้องการของตลาด ซึ่งขณะนี้มันสำปะหลังถือเป็นอุตสาหกรรมชั้นสูง นับเป็นพืชมหัศจรรย์ที่สามารถยกระดับเพิ่มมูลค่าได้อย่างมีคุณภาพ